Diari Oficial de la Generalitat Valenciana


Sumari del DOGV 7470, del 20-02-2015 (2015/1482)

RESOLUCIÓ d'11 de febrer de 2015, de la consellera de Benestar Social, per la qual es dóna publicitat als crèdits per a la indemnització per causa de mort per violència sobre la dona, per mitjà del dret a la percepció d'una quantia econòmica de pagament únic per als fills i filles menors d'edat, fills i filles majors d'edat que depenguen econòmicament de la víctima, persones tutelades o acollides i, en absència dels anteriors, els ascendents que depenguen econòmicament de la víctima.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1482


Data del document
:   11-02-2015

Organisme emissor
:   Conselleria de Benestar Social

Tipus de document
:   Resolució

Descriptors 

:   * ajuda pública

RESOLUCIÓ d'11 de febrer de 2015, de la consellera de Benestar Social, per la qual es dóna publicitat als crèdits per a la indemnització per causa de mort per violència sobre la dona, per mitjà del dret a la percepció d'una quantia econòmica de pagament únic per als fills i filles menors d'edat, fills i filles majors d'edat que depenguen econòmicament de la víctima, persones tutelades o acollides i, en absència dels anteriors, els ascendents que depenguen econòmicament de la víctima. [2015/1482]  
El Decret 63/2014, de 25 d'abril, del Consell, pel qual s'aprova el Reglament per al reconeixement de les indemnitzacions per causa de mort per violència sobre la dona previstes en la Llei 7/2012, de 23 de novembre, de la Generalitat, Integral contra la Violència sobre la Dona en l'àmbit de la Comunitat Valenciana, establix el procediment que s'ha de seguir en els articles 3 a 16, del capítol II, per al reconeixement del dret a la indemnització per causa de mort, els drets bàsics i la garantia en l'aplicació d'estos per mitjà de la percepció d'una quantia econòmica de pagament únic per als fills i filles menors d'edat, fills i filles majors d'edat que depenguen econòmicament de la víctima, persones tutelades o acollides i, en absència dels anteriors, els ascendents que depenguen econòmicament de la víctima, en el moment de la defunció, i ha de donar publicitat als crèdits que hagen de finançar les indemnitzacions regulades en eixa norma i realitzar el contingut previst en l'article 16 del text de la llei integral.  
La Llei de Pressupostos de la Generalitat per a l'exercici 2015, la Llei 8/20043, de 26 de desembre, va ser aprovada i publicada, en aplicació del que establix l'anterior normativa, i de conformitat amb l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pwública de la Generalitat Valenciana cal donar publicitat als crèdits i les línies de subvenció destinats al finançament de les ajudes regulades per la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana.  
En virtut d'això, i fent ús de les facultats que em conferix l'article 47.11.e del text refós de la Llei d'Hisenda Pública de la Generalitat Valenciana i el Decret 9/2014, de 10 de gener, del Consell, pel qual s'aprova el Reglament orgànic i funcional de la Conselleria de Benestar Social, resolc:  
  
Primer  
Donar publicitat als crèdits pressupostaris i la línia de subvenció destinada a finançar les ajudes regulades en el Decret 63/2014, de 25 d'abril, del Consell, pel qual s'aprova el Reglament per al reconeixement de les indemnitzacions i les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana, establides en l'article 16, la denominació del qual és Indemnització per causa de mort per violència sobre la dona.  
Denominació de la línia: Indemnització per causa de mort per violència sobre la dona.  
Línia de subvenció: T6567000.  
Consignació pressupostària: 60.000 ?.  
Procedència i quantia dels fons: propis.  
  
Segon  
De conformitat amb la normativa vigent per a l'exercici 2015, el règim de pagaments d'ajudes regulades s'efectuarà amb la justificació prèvia de la situació subvencionada, de conformitat amb el que establix l'article 47.11.e del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
  
  
Tercer  
Els crèdits publicats tenen el caràcter de màxims i no poden concedir subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana (DOCV).  
Si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant una resolució en el citat Diari Oficial de la Comunitat Valenciana (DOCV).  
  
València, 11 de febrer de 2015.- La consellera de Benestar Social: Asunción Sánchez Zaplana.